cyanic-selkie/wikianc huggingface dataset:
Nine Lessons and Carols
Innhald
Gudstenesteforma har endra seg lite sidan den første «Festival of Nine Lessons and Carols» blei halden. Til gudstenesta ved Kings blei rekkjefølgda på tekstane noko endra i 1919 Dei ulike bibeltekstane blir lesne frå King James' Bible av ulike representantar frå King's College og City of Cambridge. Songane er inndelte i «carols», som blir framførte av koret, og «hymns», som blir framførte av både koret og kyrkjelyden. Sidan 1982 har skulen tinga ein nyskriven julesong til gudstenesta kvart år. Julesongane kan variera frå år til år, men gudstenesta byrjar alltid med salmen «Once in Royal David's City» og ender med «Hark! The Herald Angels Sing». Det første verset av den første songen blir alltid framført av ein gutesolist åleine.
Gudstenesta i 2008 hadde desse elementa:
Icon av Queen
Icon er eit samlealbum av den britiske rockegruppa Queen, gjeve ut 11. juni 2013 av Hollywood Records. Albumet kom berre ut i USA og Canada som ei avgrensa utgjeving.
Audun Tron
Audun Tron i Sør-Fron kommune), er ein norsk politikar. Han var fylkesordførar i Oppland fylke for Arbeidarpartiet frå 2003 til 2011.
Han har tidlegare vore statssekretær i Kommunal- og regionaldepartementet i Regjeringa Stoltenberg I, under Sylvia Brustad. I 1987–1999 var han ordførar i Lillehammer kommune.
Typografisk horunge
Ein horunge er i typografien ei utgangslinje (det vil seia sistelinje i eit avsnitt) som står øvst på ei side eller i ei spalte utan å fylle heile linjebreidda.
Nemninga «fransk horunge» blir tilsvarande brukt om ei innrykkslinje (førstelinje i eit avsnitt) som hamnar nedst på ei side.
I norsk typografi forsøker ein å unngå horungar, men franske horungar er aksepterte.
Etymologi
Omgrepet kjem frå tysk «Hurenkind», og ordet kan ha samanheng med at fenomenet er uønskt.
For å unngå det belasta ordet «horunge», bruker nokre typografar nemningar som lause linjer, farlause linjer eller foreldrelause linjer.
Prince Olav Harbour
Prince Olav Harbour er ei lita hamn sørvest i Cook Bay, mellom Point Abrahamsen og Sheep Point, langs nordkysten av Sør-Georgia.
Bakgrunn
På 1800-talet var Sør-Georgia først ein base for selfangst og på 1900-talet vart det ein base for kvalfangst. Prince Olav Harbour var ein av sju hovudkvalstasjonar på Sør-Georgia. Prince Olav Harbour låg der ein tidlegare norsk kvalstasjon hadde vore i drift sidan 1911. Kvalstasjonen bestod først av eit kvalkokeri ute i bukta, før ein stasjon på land vart oppretta i 1916. Kvalstasjonen heldt fram som ein landstasjon fram til mars 1931, då han vart lukka. Namnet var i bruk så tidleg som 1912 og vart gjeve av norske kvalfangarar etter kronprins Olav av Noreg.
Historie
«Brutus» vart køyrt på land her for å tene som bunkringshamn. Skipet vart bygt i Glasgow i 1883 og vog 1700 tonn. Det vart opphavleg kalla «Sierra Pedrosa» og vart taua frå Cape Town. Brutus Island som ligg i bukta er kalla opp etter skipet.
Arnfinn Nergård
Arnfinn Nergård er ein norsk lokalpolitikar frå Senterpartiet. Han var ordførar i Os kommune frå 1995 til 2007. Da overlét han plassen sin for å stå på fyrsteplass på Senterpartiets liste til fylkestingsvalet i Hedmark, som førte til at han i oktober 2007 vart vald til fylkesordførar i Hedmark fylke. Han sat til 2011.
Fylkesveg 993 i Nordland
Fylkesveg 993 i Nordland går mellom Eltoft og Tangvåg i Vestvågøy kommune. Vegen er 1,9 km lang.
Kortnebbdukkpetrell
Kortnebbdukkpetrell (Pelecanoides georgicus) er ein dukkpetrell og medlem av ordenen stormfuglar. Det er ein av fire svært like alkeliknande små sjøfuglar som lever pelagisk på den sørlege halvkula. Dei har utbreiing i Sør-Atlanteren og øyar av dei sørlege Indiahavet, på øyar og holmar utanfor New Zealand og på søraustlege australske øyar.
Skildring
Kortnebbdukkpetrell er ein liten, tjukkfallen petrell, 180-220 mm i lengd og veg rundt 90-150 gram. Fjørdrakta har svart overside, skittenkvit underside og han har eit svart nebb. Vengene har tynne kvite striper. Andletet og halsen kan vere meir brunt enn svart. Beina er blå. Dersom ikkje denne fuglen er observert svært nært, er han nesten umogleg å skilje frå smalnebbdukkpetrell. Kortnebbdukkpetrellar har langt lysare fjører på undersidene av vengene enn smalnebbdukkpetrell. Det er berre små skilnader storleik.
Kortnebbdukkpetrellar beitar primært på planktoniske krepsdyr, spesielt kril, men vil òg ete småfisk og unge blekksprutar. Dei er kjente for dugleiken til å dukke. Kortnebbdukkpetrell har vorte registrert ned til 48,6 meter, meir typisk 20 m.
Han hekkar i koloniar på subantarktiske øyar, på Sør-Georgia i Sør-Atlanteren og på Prince Edwardøyane, Crozetøyane, Kerguelen-øyane og Heard- og McDonaldøyane i det sørlege Indiahavet. På New Zealand hekkar han på Codfish Island. Dei spreier seg sirkumpolart til omkringliggande havområde og streiffuglar har vorte registrert ved Falklandsøyane og Australia.
Hekkesesongen er oktober-februar. Hoa legg éit egg som dei rugar i 44-52 dagar. Ungane er flygedyktige etter 43-60 dagar. Truslar mot kortnebbdukkpetrell inkluderer joar, kattar og rotter. Dei er utdøydde på Auckland-øyane fordi new zealand-sjøløva øydela reira. Populasjonen er estimert til om lag 15 millionar individ (2004) og er minkande.
Andreas Grimelund
Andreas Grimelund var ein norsk gardbrukar, prest og biskop frå Aker i Akershus. Hans Hanssen Grimelund var far hans, Hans Grimelund bror hans.
Grimelund vart cand. theol. og var så i nokre år gardbrukar. Frå 1844 til 1852 var han prest. Perioden 1852-61 var han lærar i pastoralteologi, homiletikk og liturgikk ved det praktisk-teologiske seminar i Christiania.
Grimelund var biskop i Trondheim frå 1861 til 1883. Han var medlem av ein salmebokkomite og to salmebokkommisjonar. I 1852 gjaldt det ei revidering av Evangelisk-christelig Psalmebog. Den fyrste salmebokkommisjonen, 1865, skulle vurdere eit utkast til salmebok frå Magnus Brostrup Landstad. I 1868 fekk ein ny kommisjon, med same medlemene, i oppgåve å vurdere eit salmebokutkast vald ut av Andreas Hauge. Elles skreiv han om praktisk teologi.
Han døydde i Kristiania i 1896. Sonen Johannes Grimelund var i samtida ein kjend kunstmålar.
Utmerkingar
Grimelund vart utnemnd til riddar av St. Olavs Orden i 1862 og fekk kommandørkrossen av 1. klasse i 1873.
Jamie Muhoberac
Jamie Muhoberac er ein USA-amerikansk studiomusikar og klaverspelar som har spelt for mange forskjellige artistar, som The All-American Rejects, Fleetwood Mac, The Rolling Stones, Backstreet Boys, Chris Cornell, My Chemical Romance, Paradise Lost og Pet Shop Boys. Han har ofte arbeidd med produsenten Trevor Horn, mellom anna for Seal og Rod Stewart.
I nyare år har han arbeidd med Avenged Sevenfold, Sum 41, Joe Cocker, Phil Collins, John Mayer og Front Line Assembly.
Far hans er studiomusikaren Larry Muhoberac, som arbeidde med mellom andre Barbra Streisand, Neil Diamond, Dean Martin og Elvis Presley. Bror hans Parrish Muhoberac er òg musikar og produsent.
Diskografi
(Utval)
Frivillige Organisasjoners Redningsfaglige Forum
Frivillige Organisasjoners Redningsfaglige Forum (FORF) er eit samarbeidsorgan for frivillige redningsorganisasjonar i Noreg. Hovudhensikta er å betre kvaliteten på norsk redningsteneste og vera eit samarbeidsorgan mot justisdepartementet.
Samarbeid og erfaringsutveksling
Kvart år vert det halde seminar for leiarar i FORF-organisasjonane på lokalplanet. Siden 2012 har desse seminara blitt haldne på Gardermoen. Dei er verdifulle spesielt for utveksling av strategi, leiing og organisering av lag og aksjonar med god nytte for leiarane.
Hans Olsson Hammerstad
Hans Laurits Olsson Hammerstad var ein norsk gardbrukar, ordførar og stortingsmann fødd i Sørum i Akershus. Ole Larsson Hammerstad var far hans.
Han tok over farsgarden Hammerstad i Østre Toten i 1874 og dreiv denne til han døydde tre år seinare. I 1876 vart han vald til ordførar i heradet, etter å ha vore medlem av heradsstyret ei tid. Hammerstad vart vald til 5. representant frå Kristians amt på Stortinget 1877-79. Han var medlem av justiskomiteen, men vart permittert allereie 2. mai 1877, grunn sjukdom. Knappe to veker seinare døydde han i Kristiania.
Us av Peter Gabriel
Us er det sjette studioalbumet (og niande albumet totalt) av den britiske rockemusikaren Peter Gabriel, opphavleg gjeve ut i 1992. Det vart ommastra i lag med det meste av katalogen til Gabriel i 2002. Av singlar frå albumet finn ein «Digging in the Dirt», «Steam», «Blood of Eden» (ein tidleg versjon av songen vart nytta i Wim Wenders-filmen Until the End of the World i 1991) og «Kiss That Frog».
Etter albumet la Gabriel ut på «Secret World Live»-turneen, kalla opp etter den siste songen på albumet, «Secret World». Frå turneen vart det gjeve ut eit konsertalbum og ein konsertfilm. Albumet vart òg marknadsført gjennom eit interaktivt dataprogram for Macintosh-maskinar kalla Xplora1: Peter Gabriel's Secret World, som inneheldt fleire musikkvideoar frå albumet.
Kaare Meland
Kaare Meland var ein norsk bankmann og politikar for Høgre, fødd i Bergen. Meland var industriminister i Regjeringa Lyng i 1963 og stortingsrepresentant for Hordaland 1965–1969.
Frå 1956 til 1959 var han ordførar i Fana. Han vart Riddar av 1. klasse av St. Olavs Orden i 1978.
DS «Southern Cross»
DS «Southern Cross» ('engelsk for 'Sørkrossen') var ei dampdriven ishavsskute på 521 brt som var konstruert av Colin Archer og bygget i 1886 ved Svinodden verft i Arendal. Som sedvanlig for ishavsskuter av denne typen var ho konstruert med oppbygd bru bak skorsteinen, der rekkverket var dekt med seglduk for å gje ekstra vern. Som selfangstskute gjekk skipet under namnet «Pollux», men i 1898 vart det seld som ekspedisjonsskip til antarktispioneren Carsten Borchgrevink og omdøypt «Southern Cross».
Den 30. juli 1898 la «Southern Cross» ut frå Kristiania med kurs for London, der den offisielle avreisa til Southern Cross-ekspedisjonen, den første ekspedisjonen som overvintra på det antarktiske kontinentet, fann stad 22. august. Reisa sørover gjekk via Madeira og St. Vincent med ankomst Hobart på Tasmania i slutten av november. Den 19. desember fortsette reisa sørover mot Antarktis, og etter å ha strevd i isen i 43 dagar kom ekspedisjonen fram til Kapp Adare 19. februar 1899. Den 1. mars returnerte «Southern Cross» til Australia, medan ei gruppe på ti mann vart igjen for å overvintre ved Kapp Adare. Den 28. januar 1900 var «Southern Cross» tilbake for å plukke opp dei etterlatne ekspedisjonsmedlemmane. Deretter segla dei langs Rossbarrieren i 645 km før dei returnerte til Australia.
Etter Southern Cross-ekspedisjonen vart skipe seld til Newfoundland Sealing Company. I april 1914 forliste det med heile besetninga på 173 utanfor Newfoundland.
(I'd Be) A Legend in My Time
«(I'd Be) A Legend in My Time» er ein song skriven og framført av Don Gibson i 1960. Han vart gjeven ut som B-sida til hitten «Far Far Away» frå albumet Sweet Dreams. Gibson spelte inn songen på ny i 1972 for albumet Country Green.
Roy Orbison spelte inn songen i 1961 for albumet Lonely and Blue. Orbison spelte seinare inn ein ny versjon i 1967 på albumet hans av Don Gibson-songar kalla Roy Orbison Sings Don Gibson.
Katarina av Siena
Bakgrunn
Katarina var den nest yngste dottera i ein stor ungeflokk i Siena. Faren, Giacomo di Benincasa, var ullfargar, medan mora Lapa di Puccio di Piacenti var dotter av ein diktar. Mora fødde til saman 25 barn, men berre 13 av dei voks opp. Katarina var fødd som tvilling, men tvillingsøstera Giovanna døydde etter å ha blitt sett bort til ei amme. Ho fekk seinare ei yngre søster som også heitte Giovanna.
(I'd Be) A Legend in My Time
Songen vart spelt inn i 1974 av Ronnie Milsap og gjeven ut som den første singelen hans frå albumet A Legend in My Time. Dette vart den sjette countryhitten til Ronnie Milsap og den tredje som nådde toppen av countrylista i USA.
Katarina av Siena
Bakgrunn
Katarina skal ha hatt sitt første syn av Kristus då ho var fem eller seks, og sverga å leva eit kyskt liv med Kristus som sin einaste brudgom då ho var sju. Då ho blei rekna som gifteferdig, rundt tolvårsalderen, motstod ho alle forsøka frå foreldra på å arrangera ekteskap. Etter fleire år med faste, bøn og askese, samtidig som ho blei plaga og forsøkt overtalt av foreldra, gjekk dei til slutt med på å la henne leva som ho ville.
(I'd Be) A Legend in My Time
Songen er spelt inn av mange andre artistar, som regel som «A Legend in My Time». Versjonar er spelte inn av Connie Francis, Johnny Cash (på albumet American V: A Hundred Highways), Timi Yuro, Frank Ifield, The Everly Brothers, B.B. King, Hank Snow, Waylon Jennings, Rick Nelson, Dottie West, Dolly Parton, Paul Anka, Joan Baez og Ray Price.
Katarina av Siena
Virke
Katarina gjekk inn i botssøstrene i dominikanarorden i 1365. Dette var ei ordning for lekfolk som levde for Gud men som framleis budde heime. Å bli tatt opp innebar både å overvinna motstand frå foreldra og frå sjølve ordenen, ettersom han først og fremst var for gifte kvinner.
I 1366 opplevde ho ein sterk visjon som ho skildra som eit «mystisk ekteskap» med Kristus. Gjennom fleire visjonar kom Katarina fram til at ho i tillegg til det indre andelege livet også måtte tena verda. Ho gav gåver til fattige, vitja dødsdømte og tok seg av sjuke og døyande. Ho byrja også å forkynna, noko som ikkje utan vidare blei godteke av ei ulærd kvinne, og brevveksla med ei rekkje kvinner og menn, mellom dei fyrstar i dei ulike italienske republikkane og fleire pavar.
(I'd Be) A Legend in My Time
Read more: Don Gibson - I'd Be A Legend In My Time Lyrics | MetroLyrics
Katarina av Siena
Virke
Katarina fekk eit stort ry som meklar; ho bidrog til å enda slektsfeider og arbeidde hardt for å få fred mellom ulike italienske republikkar og pavestaten. Ho møtte pave Gregor XI i Avignon og overtalte han til å venda tilbake til Roma. Det vestlege skismaet gjekk sterkt inn på henne, og ho ønskte sterkt å samla kyrkja, utan å makta det. Ho støtta paven sitt forslag om eit nytt krosstog mot tyrkarane som ein betre kamp enn dei indre stridane.
Katarina av Siena blei kalla til Roma av pave Urban VI i 1378. Her døydde ho to år seinare, etter å ha fått slag berre 33 år gammal. Dei siste åra av livet hadde ho gått gjennom ein kraftig faste der ho berre levde av nattverdsbrød; ei tid drakk ho heller ikkje vatn.
Etter at ho døydde skal stigmatamerke som ho hadde fått ved ei mystisk oppleving fleire år tidlegare ha blitt synlege. Relikviane hennar blei sende til fleire kyrkjer, hovudet til heimbyen Siena.
Skriftefaren til Katarina, Raimund av Capua, skreiv biografien hennar Legenda Major. Han blei ordensleiar for dominikanarane, og gav løyve til å feira minnedagen hennar 29. april. I 1461 blei ho heilagkåra av pave Pius II frå Siena. Katarina av Siena blei utnemnd til kyrkjelærar i 1970.
Det slovenske herrelandslaget i handball
Slovenia sitt herrelandslag i handball er det mannlege landslaget i handball for Slovenia. Det representerer landet i internasjonale handballturneringar, og vert regulert av Rokometna zveza Slovenije. Landslaget kvalifiserte seg til sin fyrste internasjonale meisterskap i 1994.
Resultat i internasjonale turneringar
''Resultata som er vist under er berre turneringar der Slovenia har delteke. Turneringar dei ikkje har tatt del i er ikkje førte opp.''
Glideflate
Ei glideflate eller glideplan er bergartsflater som er danna langs eit forkastingsplan. Ein kan ofte sjå glidestriper på flate i same retning som rørsla. I tillegg kan ein sjå polering.
Glideplan vert òg nytta om krystallografiske plan som deler av ein krystall kan forskyve seg langs under plastisk deformasjon. Dei er ulike frå spalteflatene. Tvillinglameller oppstår ofte langs slike glideplan på grunn av trykkpåverknad (t.d. hos kalsitt).
Distinguished Flying Cross
Distinguished Flying Cross (DFC) er ein dekorasjon for offiserar i flyvåpenet i Storbritannia og (tidlegare) Samveldet. Medaljen vart tildelt for an act or acts of valour, courage eller devotion to duty whilst flying in active operations against the enemy.
Utmerkinga vart innstiftet 3. juni 1918, og vart opphavleg berre tildelt offiserar i flyvåpenet. Frå den andre verdskrig kunne den òg tildelast offiserar i dei andre våpengreina, og frå 1993 til personell uansett militær grad. Distinguished Flying Medal, som tidlegare vart tildelt menig personell, er ikkje lenger i bruk.
Medaljen gjev rett til å føya til bokstavane DFC etter namnet sit.
Kristian Hanssen Vennemo
Kristian Hanssen Vennemo var ein norsk gardbrukar, ordførar og stortingsmann frå Høland i Akershus.
Wollastonitt
Wollastonitt er eit kvitt eller lyst farga, oftast fibrig mineral som krystalliserer triklint og består av kalsiumsilikat CaSiO3. Det høyrer strukturmessig til pyroksenoidane. Det finst i kontaktmetamorfe kalksteinar og er forholdsvis alminneleg i Oslofeltet.
Noregsmeisterskapen i fotball for menn 2009/Finalen
Mame Biram Diouf gav Molde leiinga i det 27. minutt. Etter pausen utlikna Glenn Roberts til 1-1 i det 54. minutt, før lagkameraten Fredrik Carlsen fekk sitt andre gule kort og vart utvist då kampen var ein time gammal. Fleire mål kom ikkje i ordinær tid. Mame Biram Diouf sende Molde i føringa att i det 96. minutt, medan innbytar Tor Hogne Aarøy i det 114. minutt syrgde for 2-2 og balanse i målprotokollen. Den avsluttande straffeskytinga opna med at AaFK-målvakta Anders Lindegaard redde straffa til Moldes José Mota, deretter fann alle straffeskota vegen til nettet. For Aalesund skåra Khari Stephenson, Johan Arneng, Pablo Herrera, Demar Phillips og matchvinnar Amund Skiri. Molde sine målskårarar i straffeskytinga var Makhtar Thioune, Vegard Forren, Christian Steen og Pape Paté Diouf. I fylgje Sunnmørsposten var Trond Fredriksen AaFK sin beste spelar, «enormt god defensivt».
Kristian Hanssen Vennemo
Vennemo representerte Akershus amt på Stortinget 1868-76. I 1868-69 var han medlem av næringskomite nr 2, sameleis 1871-73, då han i tillegg var medlem av Lagtinget. Bolken 1874-76 var han medlem av Lagtinget og budsjettkomiteen.
Noregsmeisterskapen i fotball for menn 2009/Finalen
Vinnarlaget Aalesund stilte med Anders Lindegaard, Ville Jalasto, Jonatan Tollås, Amund Skiri, Jonathan Parr, Johan Arneng, Trond Fredriksen, Fredrik Carlsen, Khari Stephenson, Diego Silva og Glenn Roberts. Pablo Herrera tok så plassen til Roberts i det 60. minutt, medan Tor Hogne Aarøy og Demar Phillips entra bana mot slutten av fyrste ekstraomgang, ut gjekk høvesvis Silva og Fredriksen. Kjetil Rekdal var trenar for Aafk.
Wollastonitt
Det er kalla opp etter den engelske kjemikaren og mineralogen William Hyde Wollaston (1766–1828).
Noregsmeisterskapen i fotball for menn 2009/Finalen
Molde mønstra fylgjande mannskap: Knut Lillebakkk, Kristoffer Paulsen Vatshaug, Christian Steen, Vegard Forren, Øyvind Gjerde, Daniel Berg Hestad, Makhtar Thioune, Magne Hoseth, Mattias Moström, Mame Biram Diouf og Pape Paté Diouf. Innbytarane Marcus Andreasson, Thomas Holm og José Mota tok over for høvesvis Gjerde i det 37. minutt, for Moström i det 62. minutt og for Hoseth i ekstraomgangane.
Kristoffer Helgerud frå Lier Idrettslag dømde kampen.
Nintendo 3DS
Nintendo 3DS (ニンテンドー3DS) er ein handhalden spelkonsoll produsert av Nintendo. Masinen kan gje ein 3D-effekt frå den øvste skjermen med hjelp av autostereoskopi, dette utan at ein treng spesialbriller. Nintendo 3DS er kompatibel med programvare frå Nintendo DS-serien, inkludert Nintendo DSi-programvare. Konsollen vart annonsert mars 2010 og offisielt avduka under E3-messa i juni same året. Nintendo 3DS er etterfylgjaren til Nintendo DS-serien av handhaldne spelkonsollar.
Kristian Hanssen Vennemo
Han døydde på slektsgarden i Høland.
Nintendo 3DS
Konsollen vart lansert 26. februar 2011 i Japan, 25. mars 2011 i Europa og 27. mars 2011 i Nord-Amerika. Nintendo annonserte 28. juli 2011 at dei ville redusera prisen på Nintendo 3DS. Priskuttet tredde i kraft 12. august 2011, og dei som hadde kjøpt konsollen til den opphavlege prisen fekk 10 gratis Nintendo Entertainment System-spel og 10 gratis Game Boy Advance-spel gjennom tenesta Nintendo eShop.
Mablethorpe
Mablethorpe  er ein liten kystby i grevskapet Lincolnshire i England. Han har kring 11 500 innbyggjarar.
Nintendo 3DS
Nintendo har den 30. juni 2012 selt 19 millionar 3DS-konsollar. Av dette 6,76 millionar i Japan og 6,41 millionar i Nord-Amerika. Ein ny versjon av konsollen, kalla Nintendo 3DS XL, vart annonsert 21. juni 2012. Denne har 90 % større skjermar enn den originale versjonen.
Sotobreen
Sotobreen er ein isbre som er kring 22 km lang, og som flyt søraust langs sørvestsida av Stromme Ridge og ut i Odomfjorden, på austkysten av Palmer Land. Han vart kartlagt av US Geological Survey (USGS) i 1974 og namngjeven av Advisory Committee on Antarctic Names (US-ACAN) etter Luis R. Soto, ein argentinsk oseanograf under International Weddell Sea Oceanographic Expeditions i 1968 og 1970.
Lancaster i Lancashire
Lancaster har lenge vore eit senter for handel, kultur og utdanning og har gjeve namn til grevskapet det ligg i. Lancaster har fleire unike band til det britiske monarkiet. Huset Lancaster var ei grein av den engelske kongefamilien, medan hertugdømet Lancaster har store eigedomar på vegner av Elizabeth II, som sjølv er hertug av Lancaster. Lancaster har status som city sidan 1937 for den «langvarige tilknytinga til krona» og fordi han var «grevskapsbyen i hertugdømet til kongen»«.
Med ei historie basert på hamna og kanalen ved byen, er Lancaster ein gammal busetnad, dominert av Lancaster Castle. Her ligg òg Lancaster universitet og eit område av University of Cumbria.
Severin Freund
Severin Freund er ein tysk skihoppar frå Freyung i Bayern som vart verdsmeister i skiflyging i 2014, og som same sesongen vann OL-gull for Tyskland i lagtevlinga i skihopping under Vinter-OL 2014. Åra 2011-13 var han med å vinne to sølvmedaljar og to bronsemedaljar i ulike verdsmeisterskap i skihopping og skiflyging. Freund har frå januar 2011 til februar 2015 vunne 14 renn i verdscupen i skihopping.
Skeiselandskampen Noreg–Sverige 1963
Skeiselandskampen Noreg–Sverige 1963 vart avvikla på Bislett stadion i Oslo laurdag 9. og sundag 10. februar 1963. Noreg vann landskampen med 1004,345 tidspoeng mot Sveriges 1020,055 poeng. Landa stilte med åtte utøvarar kvar som alle gjekk dei to kortaste distansane, på 5 000 m og 10 000 m deltok landa med seks mann kvar. Noregs mannskap bestod av Ivar Eriksen, Alv Gjestvang, Knut Johannesen, Fred Anton Maier, Per Ivar Moe, Torstein Seiersten, Magne Thomassen og Nils Aaness.
Magne Thomassen imponerte ved å vinne så vel 500 meter som 1500 meter. Fred Anton Maier sigra på 5000 meter, svenske Jonny Nilsson på 10000 meter.
5 000 m
Dato: 9. februar <br style="clear:both;" />
1500 m
Dato: 10. februar <br style="clear:both;" />
10 000 m
Dato: 10. februar <br style="clear:both;" />
Vindolanda
Vindolanda var ein romersk festning (castrum) som låg like sør for Hadrianmuren i dagens Nord-England. Arkeologiske utgravingar på staden viser at romarane var på staden frå kring år 85 til år 370. Staden ligg nær den moderne landsbyen Bardon Mill i Northumberland, og vakta Stanegate, romarvegen frå elva Tyne til Solway Firth. Staden er kjend for vindolandatavlene, eit sett tretavler som då dei blei funne var det eldste eksempelet på skrivne dokument i Storbritannia.
Glasiale danningar
Glasiale danningar er avsetningar og fenomen som direkte eller indirekte kjem av isbrear. Dette gjeld særleg dei store ismassane etter den siste istida, men òg noverande isbrear. Glasiale danningar vert delt inn i morener, glasifluviale eller breelvdanningar, samt glasilakustrine eller bresjø og glasimarine sediment eller ishavssediment.
Andre glasiale danningar er fjordar, U-dalar, hengedalar, dalbotnar, rundsva, dødisgroper, skuringsstriper og flyttblokker.
Morener
Morener er landskapsformer og avsetningar som har oppstått i samband med rørsla og nedsmeltinga til isbreane.
Glasifluviale danningar
Glasifluviale danningar er landskapsformer og avsetningar som har oppstått som følgje av elvar av smeltevatn frå breane. Døme på dette er jettegryter på stader det det no ikkje renn elvar, tørre elveløp på grusterrasar, og avleiringar av stein, grus og sand avsett av elvane. Desse sedimenta vert kalla glasifluviale sediment.
I Noreg vart det avsett store sand- og grusmassar føre breane då isen trekte seg attande. Desse utgjer i dag vide, flate moar, som til dømes Eggemoen på Ringerike og sandmoane på Romerike. I Nord-Tyskland og Danmark finst det enno større grus- og sandmassar som har oppstått på same måte.
Glasilakustrine sediment
Glasilakustrine sediment er sediment som er avsett i ein bresjø. Typiske avsetningar er varvig leire.
Glasimarine sediment
Glasimarine sediment er sediment som er avsett i saltvatn i nærleiken av ein bre. Typiske avsetningar er glasialleire.
Fylkesveg 994 i Nordland
Fylkesveg 994 i Nordland går mellom Bøstad og Eggum i Vestvågøy kommune. Vegen er 9,8 km lang.
Fylkesvegen går inn i Nasjonal turistveg Lofoten som ein av fleire sidevegar til europaveg 10.
Før 1. januar 2010 vart vegen kalla fylkesveg 831.
Arne Jacobsen
Arne Jacobsen var ein dansk arkitekt og formgjevar som var med å innføre modernismen i Danmark. Han sette eit avgjerande preg på funksjonalismen og dansk arkitektur på 1900-talet, og hatt innverknad på dansk arkitekturtradisjon heilt inn i våre dagar.
Bakgrunn og utdanning
Jacobsen var fødd i København som son av handelsmannen Johan Jacobsen og kona Pouline Salmonsen. Han utdanna seg fyrst til murar ved Teknisk Skole i København, men las vidare til arkitekt på Kunstakademiet der han var student i åra 1924-1927. Mellom lærarane var Kay Fisker, Ivar Bentsen og Kaj Gottlob.
I 1925, medan han framleis var student, deltok Jacobsen på Verdsutstillinga i Paris der han vann sølvmedalje for formgjevinga av ein stol. På same utstillinga deltok Le Corbusier med ein paviljong, og Jacobsen blei slått av den banebrytande estetikken.
Innan han slutta på akademiet var han òg i Tyskland der han blei kjend med arkitekturen til Ludwig Mies van der Rohe og Walter Gropius.
Etter eksamen vart han tilsett ved kontoret til statsarkitekt Poul Holsøe i København.
I 1929 teikna han «Fremtidens Hus» i samarbeid med Flemming Lassen. Dette var eit hus til «Akademisk Arkitektforenings Bygge- og Boligudstilling» sin utstilling i Forum København og blei rive etter utstillinga. Huset fekk 1. premie.
I 1930 opna han sitt eige kontor i Hellerup i Gentofte kommune og her virka han fram til sin død, berre avbrote av nokre år under andre verdskrig. Fleire kjende danske arkitektar og formgjevarar starta karrieren sin på Arne Jacobsens arkitektkontor, mellom anna Jørgen Møller, Hans J. Wegner, Peter Karpf og Jørgen Gammelgaard. Etter at Jacobsen døydde i 1971, vert arkitektkontoret ført vidare av Dissing+Weitling.
Virke som arkitekt
Etter at han opna eige arkitektkontor teikna han fleire villaer til familiar i Gentofte. I 1930 fekk han sitt eigentlege gjennombrot med «Rothenborgs hus» i Klampenborg. Her planla han alt ned til minste detalj, noko som blei meir karakteristisk for mange av dei seinare verka hans. Huset fekk offentleg omtale og Arne Jacobsen vert samanlikna med Le Corbusier.
Det fyrste store prosjektet hans var bustadområde Bellavista i København. Bellavista funksjonalistiske bustadområde i Klampenborg ved København vert bygd i 1931–1934 og inneheld 68 husvære. Bellavista blei premiert av Gentofte kommune i 1934. Jacobsen har nytta tomta maksimalt etter krav stilt frå kommunen.
På rundt same tid vann han ein konkurranse lyst ut av Gentofte kommune for rehabilitering og modernisering av Bellevue strand ut mot Øresund. Han teikna alle badefasilitetane i 1932, og hagearkitekt C.Th. Sørensen utarbeidde planen for sjølve området.
Bellevue Teatret er det tredje og siste verket i det som seinare gjerne vert kalla «Den hvide by» - «Den kvite byen»; med Bellavista, Bellevue strandbad og teatret. Bellevue Teatret blei fullført i 1936 og opna same år. Interiøret har dekorasjonar av mosaikk og tak ein kan skyve opp. Veggar, tak og proscenium (den delen av teaterscena som er lengst fram) er kledd i lerret og bambus. På sceneteppet er ei badejente teikna av Sikker Hansen.
Klynga av kvite byggverk på Bellevue inkluderer òg Skovshoved bensinstasjon. Jacobsen nytta element ein kan kjenne att i konstruksjonen av stolen Myren som han formgav seinare; fasongen på stolryggen finn ein att i halvtaket på bensinstasjonen.
Neste prosjekt var Stellings Hus på Gammeltorv i København. Dette er ein forretningsgard på seks etasjar midt i eit strok av gamle eigedomar. Huset er kledd i grøne jarnplater og grå fliser. Då det vert reist vekte det ein storm av reaksjonar.
I 1937 vann Jacobsen og Erik Møller ein arkitektkonkurranse om nytt rådhus i Århus. Det vart opna 2. juli 1941. Som eit av dei få danske rådhus blei Århus rådhus freda i mars 1994 på grunn av sin særmerkte arkitektur. I det fyrste utkastet var rådhuset utan tårn, men etter stort folkeleg press måtte ein føye til eit.
Jacobsen sjølv var nok ikkje nøgd med å verte pressa til å plassere eit tårn på rådhuset og sa i eit intervju:
I januar 2006 blei Aarhus rådhus tatt med under arkitektur i Danmarks kulturkanon.
Då krigen slutta i 1945 drog Jacobsen tilbake til Danmark og tok opp att gjerninga si. Landet var i akutt behov for både husvære og nye offentlege bygg.
I starten av 1950-talet teikna han fleire husvære, mellom anna Allehusesekomplekset og Søholmhusene. Han flytta sjølv inn i eit av husa i Søholm og budde her til sin død. På denne tida fekk han også oppdrag som til dømes Rødovre rådhus og Munkegaard skole.
Jacobsen døydde brått og uventa i 1971, og hadde då fleire uferdige prosjekt gåande, mellom anna Danmarks Nationalbank og den danske ambassaden i London. Desse prosjekta blei stilt ferdig av Dissing+Weitling, som bestod av nøkkelpersonane Hans Dissing og Otto Weitling frå Jacobsens arkitektkontor.
Formgjeving
På 1930-talet inngjekk Jacobsen eit samarbeid med møbeltilverkaren Fritz Hansen. Teknikken var ikkje moden for idéane på denne tida, men dei blei til verkelegheit tidleg på 1950-talet da han begynte å formgje møblar til bygningane sine.
I 1952 formgav han «Myren», ein stol med tre bein. Denne er framleis i produksjon. Tre år etter kom Model 3107, kalla «syv'ere» eller Serie 7. Dette er ein stol til å stable og med fire bein. Den er framleis i produksjon hjå firma Fritz Hansen. «AJ-bestik» og stolane «Ægget» og «Svanen» kom i 1958.
Prisar og utmerkingar
Jacobsen fekk ei rekkje utmerkingar for sitt virke:
Nils Aage Jegstad
Nils Aage Jegstad er ein norsk gardbrukar og politikar frå Høgre. Han vart fyrste gong vald inn i Vestby kommunestyre i 1976, og var ordførar frå 1988 til 1999. I 1995 vart han fyrste gong vald inn i Akershus fylkesting, og var fylkesordførar frå 2007 til 2013. Jegstad var 5. vararepresentant til Stortinget 2005–2009 og innvald frå Akershus i 2013.
Éinkrystalldiffraktometer
Éinkrystalldiffraktometer er eit apparat brukt til opptak av røntgendiffraktogram av éinkrystall med omsyn på å avgjere den gjensidige plasseringa til atoma og bindingsforholdet deira, altså strukturen av krystallinske stoff.
Knjaginino
Knjaginino (russisk Княгинино) er ein by i Nizjegorod oblast i Russland med om lag 7 000 innbyggjarar. Han ligg rundt 85 km søraust for Nizjnij Novgorod (vegavstand 107 km).
Knjaginino vert første gong nemnt i 1552 i testamentet etter Ivan den skrekkelege. I 1779 fekk Knjaginino byrettar, men i 1926 vart han igjen ein landkommune. Knjaginino fekk i 1968 status som urbanliknande busetnad og i 1998 fekk byen tilbake bystatusen.
Fylkesveg 995 i Nordland
Fylkesveg 995 i Nordland går mellom Straumgård og Borgvåg i Vestvågøy kommune. Vegen er 4,4 km lang.
Før 1. januar 2010 vart vegen kalla fylkesveg 834.
Éinkrystall
Ein éinkrystall kan i motsetnad til ein fleirkrystall nyttast for å avgjere krystallstrukturen, for spektroskopiske undersøkingar og for studiet av andre retningsavhengige eigenskapar, men dei mekaniske eigenskapane til krystallen (brotfastleik, kløyv), elektriske og termiske eigenskapar avheng sterkt av krystallfeil og reinleiksgrad.
Strømnes
Strømnes (engelsk Stromness) er ein tidlegare kvalstasjon på nordkysten av Sør-Georgia i Sør-Atlanteren.
Han er den sentrale av tre hamner på vestsida av Strømnesfjorden på Sør-Georgia. Namnet «Fridtjof Nansen» eller Nansen vart nytta om denne hamna på tidlege kart, men sidan 1920 har Stromness vorte nytta. Namnet kjem frå byen med det namnet på Orknøyane i Storbritannia.
Historie
I 1907 vart eit kvalkokeri lagt i Stromness Harbour. Landstasjonen vart bygt i 1912. Stromness vart driven som ein kvalstasjon frå 1912 til 1931. I 1931 vart det omgjort til ein skipsverkstad med maskinverkstad og eit støyperi. Dette var i drift til 1961, då staden vart nedlagt.
I 1916 nådde Ernest Shackleton og ei lita gruppe menn land på sørsida av Sør-Georgia ved King Haakon Bay etter ei hard reise frå Elefantøya i den 22 fot store livbåten «James Caird». Shackleton gjekk så i lag med Tom Crean og Frank Worsley over fjella og isbreane på Sør-Georgia for å nå hjelp på nordkysten av øya.
Etter ei 36 timar lang vandring, nådde dei fram til Stromness og den norske kvalfangstbestyraren. Bustanden til bestyraren har vorte kalla «Villa at Stromness» fordi han er noko flottare enn dei andre bygningane i området. Alle mennene vart berga frå Elefantøya.
I tiåra etter stasjonen vart nedlagt har han forfalle, og mange av bygningane ligg i ruinar. I nyare tid er det gjort forsøk på å restaurere «Villaen» og rydde opp avfall på staden, slik at det er trygt for vitjande. Utanfor Stromness ligg ein liten gravplass med 14 merka graver.
Cumhuriyet
Cumhuriyet er ei tyrkisk avis som vart stifta i 1924.
I 2018 skreiv NRK at «I dag er Cumhuriyet en av svært få frie stemmer i et Tyrkia, der de fleste medier kontrolleres av myndighetene», og avisa hadde ingen inntekter frå annonsar; tidlegare annonsørar har fått åtvaringar frå frå styresmaktene.
Magellandukkpetrell
Magellandukkpetrell (Pelecanoides magellani), ein liten alkeliknande sjøfugl, medlem av stormfuglfamilien i den biologiske ordenen stormfuglar. Det ein av fire svært like dukkpetrellar som alle lever på den sørlege halvkula. Denne arten finst rundt kysten av det sørlegaste Sør-Amerika, innanfor både Chile og Argentina.
Magellandukkpetrell er den mest distinktive arten i familien, og den enklaste å identifisere på sjøen. Som andre dukkpetrellar, er det ein kompakt fugl, hovudsakleg svart over og kvit under, og liknar i form og storleik til ein alkekonge. Kroppslengda er ca. 20 cm med vengespenn på 32 cm, og han veg i gjennomsnitt 134 gram. Han er den einaste arten med kvite frynser på vengdekkarane og armsvingfjørene, og har eit skarpt definert andletmønster. Med ein god observasjon på havet kan han derfor skiljast frå slektningane sine. Kjønna er like, men ungane manglar dei kvite kantane på fjørene.
Desse fuglane hekkar i koloniar på øyar. Hoa legg eit kvitt egg i ei hòle i torv eller mjuk jord. Dei er nattaktive i hekkekoloniane. Populasjonen er estimert til 10 000 - 500 000 vaksne individ.
Framandartslista
Framandartslista er ei oversikt over framande artar i Noreg og risikoen for at dei skal påvirke økologien i naturmiljøet. Lista er utarbeidd av Artsdatabanken, og ho avløyste den tidlegare Svartelista.
Formål og bakgrunn
Artsdatabanken har risikovurdert artane på lista ut frå den økologiske effekten deira og kva potensial dei har til spreiing og etablering. Kategorian er meint å vera ei objektiv vurdering av den økologiske risikoen kvar art presenterer for norsk naturmangfald, basert på ein standardisert kvantitativ metode. .
Framandartslista er ei vidareføring av arbeidet med Norsk svarteliste, men ein gjekk bort frå dette omgrepet fordi ein ønskte eit mer nøytralt namn. Mens omgrepet «svarteliste» er verdiladd, og Norsk svarteliste berre omfatta framande artar med høg risiko for å spreie seg i naturen, skal Framandartslista vere ei liste over alle framande artar, både dei med låg og dei med høg økologisk risiko.
Klassifisering
Ved klassifiseringa blir det brukt ei risikomatrise. Dette er ein todimensjonal figur der artane er graderte etter økologisk effekt (ingen, liten, middels, stor) og invasjonspotenisal (lite, begrensa, moderat, stort).
Artsdatabanken klassifiserer artane i desse kategoriane:
Historie
Den første offisielle økologiske risikovurderinga kom ut i 2007 under namnet Norsk svarteliste 2007 - Økologiske risikovurderinger av fremmede arter. . Denne oversikta omfatta totalt 2483 artar fordelt på 22 artsgrupper, der 217 artar var risikovurderte. Denne lista omfatta også stadeigne artar spreidde til nye delar av Noreg som følgje av menneskeleg aktivitet.
Norsk svarteliste 2007 opererte med tre risikokategoriar:
Fremmede arter i Norge - med norsk svarteliste 2012 blei lansert under konferansen Natur 2012 i juni 2012. Dette var ei oversikt over framande artar i Noreg med økologiske riskovurderingar. Stadeigne artar som blei spreidde med menneskeleg hjelp til nye område i Noreg var ikkje med i vurderingane.
Lista vurderte risikoen til artar som hadde potensial til å reprodusera i Noreg innan 50 år. Dei brukte fem risikokategoriar:
Hans Baltzersen Kaxrud
Hans Baltzersen Kaxrud var ein norsk gardbrukar og stortingsmann frå Ås i Akershus.
Kaxrud var son til ein gardbrukar på Kaksrud i Ås. Han tok over farsgarden i 1853 og dreiv han fram til 1889. Han vart medlem av heradsstyret i 1854 og frå 1864 av forlikskommisjonen. Kaxrud representerte Akershus amt på Stortinget frå 1871 til 1885. Den fyrste valbolken, 1871-73, var han medlem av gasje- og pensjonskomiteen, sidan av næringskomite nr 2. Han vart medlem av Stortingets Venstreforeing då denne vart skipa.
Fylkesveg 996 i Nordland
Fylkesveg 996 i Nordland går mellom Steira og Vonheim i Vestvågøy kommune. Vegen er 17,7 km lang.
Før 1. januar 2010 vart vegen kalla fylkesveg 835.
Hans Baltzersen Kaxrud
Då han slutta som gardbrukar i 1889, flytta Kaxrud til Voll i Ås og døydde der i 1894.
Nailsea
Nailsea  er ein by i grevskapet Somerset i England. Han har kring 18 000 innbyggjarar. Han ligg om lag 13 km sørvest for Bristol og om lag 18 km nordaust for feriebyen Weston-super-Mare. Den næraste landsbyen er Backwell, som ligg sør for Nailsea.
Byen var eit industrisenter basert på kolgruvedrift og produkskjon av glas. Dette er no erstatta av servicenæringar.
Spearbreen
Spearbreen er ein isbre mellom Hauberg Mountains og Peterson Hills, sør i Palmer Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1961-67. Han vart namngjeven av Advisory Committee on Antarctic Names (US-ACAN) etter Milton B. Spear, ein elektrikar ved Eights-stasjonen i 1965.
Oakengates
Oakengates  er ein by i grevskapet Shropshire i England. Han har kring 8 500 innbyggjarar og er ein del av den nye byen Telford.
Gorodets
Gorodets (russisk Городе́ц) er ein by i Nizjegorod oblast i Russland med om lag 30 000 innbyggjarar. Byen ligg på venstre breidda av Volga, rundt 50 km nordvest for Nizjnij Novgorod.
Historie
Gorodets vart grunnlagd i 1152 av fyrst Jurij Dolgorukij som ei stor festning ved Volga og den første russiske festninga i dagens Nizjegorod oblast. Han var utgangspunkt for mange av Vladimir-Suzdal sine felttog mot Volga Bulgaria. I 1216 vart Jurij II kasta frå trona og send i eksil her. I 1239 vart byen brend ned til grunnen av armeen til Batu Khan under mongolinvasjon av Russland. Folketradisjonar identifiserer Gorodets med Vesle Kitezj, ein legendarisk by som vart øydelagd av mongolane.
I 1263 døydde Aleksander Nevskij i Gorodets på veg tilbake til Novgorod frå Den gylne horden. Son hans, Andrej av Gorodets, gjorde byen til sin hovudresidens. Prokhor, ein kjend ikonmåler frå mellomalderen, vart fødd her. På midten av 1300-talet vart byen overskugga av den nærliggande Nizjnij Novgorod, men var framleis den tredje største byen i Fyrstedømet Nizjnij Novgorod heilt til 1408, då Edigu jamna han med jorda.
Dei neste to hundreåra var byen kjend som Gorodets Pustoj (dvs. «Gorodets den tomme»). Nokre kjelder hevder at innbyggjarane i byen flytta nedover elva til dagens Balakhna). Innan 1800-talet var Gorodets gjenreist som ein velståande landsby busett av gammaltruande handelsmenn og kjend for sine dekorative handverk, som treskjering og måleri.
I 1875 vart Gorodets skildra som eit større senter for handel med korn og husgeråd i tre.
I 1922 fekk Gorodets igjen bystatus. Mellom 1948 og 1959 vart demninga til Gorkij vasskraftverk (no Nizjnij Novgorod vasskraftverk) bygt nokre få kilometer oppfor Gorodets.
Interesseorganisasjon
Målet om å ivareta eigeninteresser kan føra til at intern demokratisk debatt innover i organisasjonen, medan formidling av balansert informasjon og engasjement mellom medlemmane ofte vert underordna. Når parti skal utforma politiske forslag er det vanleg at dei inviterer interesseorganisasjonar som er rørt av forslaget til å gje innspel. Før og under handsaming av saker er interesseorganisasjonar inviterte til å gje formelle høyringssvar, eller dei freistar å påverka uformelt (ofte kalla lobbyisme).
Eit klassisk døme på interesseorganisasjonar i dei nordiske landa er arbeidsgjevarorganisasjonar. Fagorganisasjonar var i si tidlege historie òg folkerørsler og politiske organisasjonar, men har vorte meir lik interesseorganisasjonar sidan 2006. Mellom dei større interesseorganisasjonane i Noreg kan nemnast fagforbund, næringsorganisasjonar, naturvern- og andre hovudsamansluttingar som fungerer som «paraply» for klubbar og lag av ulikt slag. Mange driv lobbyverksemd retta mot politikarar og andre med makt og budsjett.
Interesseorganisasjonar som vert oppfatta som reine propagandistar for si sak, gjerne på rekning av interessene til samfunnet, vert gjerne rekna som særinteresser eller særinteresseorganisasjon i politisk debatt. Det er nære tilhøve mellom interesseorganisasjonar og politiske parti. Mange leiarar i sentrale interesseorganisasjonar er rekruttert frå den politiske arenaen, samstundes som organisasjonane òg er rekrutteringsarenær for personar til politiske verv.
Blood of Eden
«Blood of Eden» er den tredje singelen til Peter Gabriel frå album Us i 1992. På songen syng Sinéad O'Connor korvokal. Singelen nådde berre så vidt Topp 40 i Storbritannia.
Historie
Ein tidlegare versjon av songen «Blood of Eden» finst i Wim Wenders-filmen Until the End of the World, som kom ut før albumet Us kom ut. Denne versjonen kom ikkje med på filmmusikkalbumet til filmen og vart første gong gjeven ut som b-side til denne singelen.
Samisk Programråd
Samisk programråd er eit råd som har til oppgåve å vurdere og evaluere programtilboda til NRK Sápmi. Rådet kan også handsame klager frå publikum om program eller programtilbod. Leiaren i Samisk programråd sitt også i Kringkastingsrådet.
Medlemer i Sameradioens programråd for perioden 2013 - 2017:
Selgovae
Selgovae var ei folkegruppe som levde i noverande Stewartry of Kirkcudbright og Dumfriesshire, på sørkysten av Skottland, seint på 100-talet. Dei er kort nemnd av Ptolemaios i Geographica, elles er det ikkje nokon historisk dokumentasjon på dei. Den kulturelle og etniske tilknytinga deira går ein ut frå var brittonsk.
Omtale
Den einaste dokumentasjonen på selgovae og byane deira er omtala deira av Ptolemaios i ca. 150 e.Kr. Namnet deira blir attgjeve i Ravenna-kosmografien frå 800-talet som 'segloes', men dokumentet her blir sett på som ein ufullkommen kopi av klassiske kjelder som Ptolemaios, og ikkje ei uavhengig historisk kjelde.
Novantae er den einaste folkegruppa Ptolemaios nemnde som kan plasserast nøyaktig, i Galloway, ettersom han oppgav fleire identifiserbare delar i landskapet i samband med dei. Sidan selgovae var nabofolket deira, kan ein også slå fast kvar dei heldt til.
Fylkesveg 998 i Nordland
Fylkesveg 998 i Nordland går mellom Ramsvika og Mortsund i Vestvågøy kommune. Vegen er 4,2 km lang.
Selgovae
Omtale
Ptolemy skreiv at byane til selgovae var Carbantorigum, Uxellum, Corda og Trimontium. Det var ikkje nokre eigentlege byar i området på den tida, så han viste truleg til romerske militærleirar og lokale festningsverk som dun. I Ravenna-kosmografien er bynamna oppgjevne som som Carbantium, Uxela, Corda, og Trimuntium, og byane er del av ei liste som ikkje knyttar nokre byar til noko særskilt folkeslag.
Skiskyttaren Johannes Dale
Johannes Dale er ein norsk skiskyttar frå Blaker i Akershus. Han vann sølvmedaljen i fellesstarten og bronsemedaljen på 20 km under VM i skiskyting 2021, året før fekk han sølv i 4 x 7,5 km stafett med Noreg ved VM i skiskyting 2020. Dale, som er medlem i Fet Skiklubb, hadde per 1.1.2022 sigra i to enkeltrenn i Verdscupen i skiskyting.
Fylkesveg 998 i Nordland
Før 1. januar 2010 vart vegen kalla fylkesveg 838.
Selgovae
Omtale
I skildringane sine av felttoga til Gnaeus Julius Agricola (guvernør frå 78 til 84) skriv Tacitus at etter at ein kombinasjon av makt og diplomati dempa misnøye blant britane som var blitt erobra, bygde Agricola festningar i territoria deira i 79. I 80 marsjerte han til Firth of Tay og dreiv kampanjar mot folka der. Han kom ikkje tilbake før i 81, då han konsoliderte erobringane sine.
Selgovae-territoriet blei tungt utbygd med romerske festningar på denne tida, ved Broomholm, Blatobulgium (Birrens), Ward Law, Milton, Drumlanrig, Dalswinton og ved Glenlochar, på austbreidda av elva Dee, som kanskje utgjorde grensa mellom Selgovae og Novantae. Dette tyder på, sjølv om det ikkje bekrefter, at selgovae var nokre av dei britiske folkeslaga som gjorde størst motstand mot romersk okkupasjon. Som kontrast hadde nabofolket novantae ingen teikn på romersk okkupasjon bortsett frå ein liten festning ved Gatehouse of Fleet, søraust i territoriet deira.
Etter reorganiseringa av norddelen av Romersk Britannia og bygginga av Hadrianmure (ca. 122), var dei einaste romerske fesntingane i Selgovaelandet ved Birrens og Netherby. Etter bygginga av den nordlegare antoninske muren og den fornya okkupasjonen av territorium nord for Hadrianmuren (ca. 142) blei det igjen bygd mange festningar i selgovaelandet, ved Netherby, Broomholm, Birrens, Burnswark, Raeburnfoot, Shieldhill, Milton, Drumlanrig, Dalswinton, Carzield, Lantonside og Glenlochar. Det blei ikkje bygd nokre romerske festningar i novantaeterritoriet.
Ambleside
Namnet kjem frå norrønt á - melr - sǽtr, som tyder 'elv - sandbanke - seter' eller 'sommarbeite ved sanbanken ved elva'.